google/wiki40b huggingface dataset:
Dorolțu kirikuaed

Dorolţu kirikuaed on kalmistu (rumeenia Cimitirul Dorolțu) Transilvaanias, tänapäeva haldusjaotuse järgi Rumeenias Cluji maakonnas Aghireșu vallas Dorolțu asulas.
Kalmistu idaosas olev Dorolțu kalvinistlik kirik on ehitatud 14. sajandil rooma-katoliku kirikuna. Kalmistu on olnud kasutuses samast ajajärgust, kuid hiljem on seda kasutanudkalvinistlik kogudus.
Kirikuaed on tähelepanuväärne oma vanade hauatähistega ning on Transilvaania sakside üks terviklikumalt säilinud väikekalmistuid. Kiriku ansambel koos aias oleva kalmistuga on Rumeenia kultuurimälestis nr CJ-II-a-B-07607.
Katelok

Katelok (ka ätel) on peamiselt välitingimustes kasutamiseks valmistatud kompaktne söögi- ja toiduvalmistamisnõu.
Katelok on tavaliselt kahepoolne, sügava kaanega ja riputussangaga. Sügavat kaant on võimalik kasutada näiteks joogikruusina ja sang võimaldab kandmist või lahtise tule kohale riputamist. Kateloki juurde võib kuuluda spetsiaalne või sobitatud priimuse komplekt. Samuti peavad kasutajal kaasas olema söögiriistad.
Katelokki kasutavad peamiselt sõjaväelased ja matkajad, kes kannavad seda endaga kaasas seljakotis või jalaväerakmete taskus.
Tallinna Merekalda Kool

Keeleõpe

Koolis õpetati nii inglise, vene kui ka saksa keelt.

Huvitegevus koolis

Koolis tegutsesid mudilas-, laste ja neidude koorid. Mudilaskoor oli omandanud II kategooria. Aastaid töötas edukalt tütarlaste estraaditantsu rühm, 2013. aastal alustas tegevust ka algklasside rahvatantsurühm. Järjest aktiivsemaks ja huvitavamaks on muutuus näiteringi tegevus. Traditsiooniliselt toimus koolis iga-aastane etlemisvõistlus. Kooli parimad etlejad võtsid traditsiooniliselt osa iga-aastastest Betti Alverile pühendatud luulepäevadest Jõgeval ning on seal sageli tunnustusi pälvinud.
Väga häid tulemusi on saavutanud kooli õpilasvõistkonnad koolidevahelistel kergejõustikuvõistlustel, võrkpallis ning ka teistel spordialadel. Igal aastal toimub koolis kevadine spordipäev ja talispordipäev. Sportimist vabas õhus soodustas kooli suur territoorium spordi- ja mänguväljakutega ning kooli asukoht looduskaunis kohas Pirita-Kose linnaosade piiril.
Traditsiooniks oli saanud koolisiseste aeroobikavõistluste korraldamine, edukalt võetakse osa ka koolidevahelistest aeroobikavõistlustest. Traditsiooniliste kooliürituste alla kuuluvad ka Mini-Missi võistlus ja lauluvõistlus, mõlemasse võistlusesse on kaasatud ka teised Lasnamäe koolid.
Koolis sai teha jalgrattajuhilube ning aastaid oli edukalt võetud osa jalgrattavõistlusest "Vigurivänt".
Koolis oli väga heal tasemel kunstiõpetus. Õpilaste tööd on kunstikonkurssidel pälvinud mitmeid tunnustusi nii vabariigis kui ka väljaspool.
Traditsiooniks oli ka iga-aastased jõulukontserdid mõnes Tallinna kirikus lastevanematele, vilistlastele ja linnarahvale.
Aineosake

Aineosake on aine väike osa, millel on mass, ruumala ja muud iseloomulikud omadused. Aineosakese mõiste sõltub valdkonnast, kus seda kasutatakse. Osakestefüüsikas nimetatakse aineosakesteks enamasti elementaarseid fermione. Keemias kutsutakse aineosakesteks molekule, aatomeid ja ioone. Aineosakeseks võib nimetada ka näiteks liivatera.
Baarium

Ajalugu

Baariumi nimi pärineb kreeka sõnast barys, mis tähendab "rasket", kirjeldades ka mõne laiemalt tuntud baariumi sisaldava kivi tihedust. Alkeemikud varajases keskajas tundsid nii mõndagi baariumi sisaldavat mineraali. Siledad klibu-sarnased kivid mineraalbarüüdist leitud Bolognas, Itaalias olid tuntud kui "Bologna-kivid". Peale paljastamist valgusele, võisid nad helendada aastaid, mis kutsus ligi nõidasid ja alkeemikuid. Carl Scheele tuvastas barüüdis oleva uue elemendi 1774, aga ei suutnud seda eraldada. Oksüdeerunud baariumi kutsus baroteks Guyton de Morveau, mis muudeti hiljem barytaks. Baariumi eraldas baariumisooladest esmakordselt Sir Humphry Davy Inglismaal 1808. aastal kasutades selleks elektrolüüsi. Davy, nimetas selle kaltsiumi analoogia põhjal baariumiks baryta järgi, kus "-ium" lõpp tähistab metallilist elementi.

Füüsikalised omadused

Baarium on pehme ja painduv metall. Selle lihtsad ühendid on erilised nendele omase kindla erikaalu tõttu (leelismetalli kohta). See on tõsi ka enamiku tavaliste baariumi sisaldavate metallide kohta, selle sulfiidi on kutsutud ka raskeks paguks (metall) oma suure tiheduse tõttu (4,5 g/cm³)

Keemilised omadused

Baarium reageerib hapnikuga eksotermiliselt toatemperatuuril, et moodustada baariumoksiid ja peroksiid. Reaktsioon on tormiline kui baarium on peenestatud. See reageerib tormiliselt ka lahjendatud hapete, alkoholide ja veega. Suurematel temperatuuridel reageerib baarium kloori, lämmastiku ja vesinikuga. Baarium redutseerib vähem reageerivate metallide oksiide, kloriide ja sulfiide. Kui seda kuumutada lämmastiku ja süsinikuga, moodustab see tsüaniidi. Baariumi saab kombineerida mitmete metallidega, sealhulgas alumiiniumi, tsingi ja tinaga.

Esinemine ja valmistamine

Baariumi sisaldus maakoores on 0,0425% ja merevees 13 µg/L. Seda esineb mineraalides barüüt (sulfaat) ja viteriit (karbonaat). Haruldane kalliskivi nimega bentoniit sisaldab samuti baariumi. Rohkesti leidub seda Hiinas, Saksamaal, Indias, Marokos ja USAs. Kuna baarium oksüdeerub kiiresti õhus, siis on raske omandada puhast metalli ja seda ei leidu kunagi puhtalt looduses. Seda saadakse peamiselt barüüdist. Kuna barüüt on nii lahustumatu, siis seda ei saa kasutada otseselt teiste ühendite ja baariumi valmistamiseks. Selle asemel kuumutatakse seda süsinikuga, et saada baariumsulfiidi. Seejärel baariumsulfiid hüdrolüüsitakse või hapestatakse, et valmistada teisi baariumi ühendeid nagu kloriid, nitriit jne. Baariumi valmistatakse kaubanduses elektrolüüsi abil sulanud baariumkloriidist. Baariumi metalli saab valmistada ka baariumoksiidi reduktsiooni abil koos väga peene alumiiniumiga temperatuurivahemikus 1100–1200 °C.

Kasutusalad

Baariumi kasutatakse peamiselt sulamite valmistamiseks ning getterina, kuid teda lisatakse ka materjalidele, millest tehakse radioaktiiv- ja röntgenikiirguse vastaseid kaitsevahendeid. Baariumisooli kasutatakse värvides, klaasi-, tekstiili- ja paberitööstuses, pürotehnikas, meditsiinis ja ka analüütilises keemias.
Vallatud Vestid

Kontserdisarjad

Vallatutel Vestidel on seljataga neli kontserdisarja. Neist esimene toimus 2013. aasta märtsis ja kandis nime "Lugusid naistest". Kui esimene seisnes naistepäevakontsertides, siis sama aasta juunis toimunud "Lugusid naistest ja meestest" oli pühendatud kõigile kuulajatele. Kolmas kontserdisari 2013. aasta detsembris kandis nime "Kelmid ja pühakud". 2014. aasta talvel sai teoks kontserdisari "Kiigume koos" koos ansambliga Kõrsikud.
OpenOffice.org

Ajalugu

OpenOffice.orgi meeskond peab projekti sünnipäevaks 13. oktoobrit 2000, päeva, millal Sun Microsystems projekti asutas. OpenOffice.org põhineb StarDivisioni välja töötatud StarOffice'i kontoritarkvarapaketil, mille Sun Microsystems 1999. aasta augustis omandas. Tarkvarapaketi lähtekood avaldati 2000. aasta juulis, et vähendada domineeriva Microsoft Office'i turuosa. OpenOffice.org on vaba tarkvara, mis on kasutatav GNU Vähema Üldise Avaliku Litsentsi (LGPL) tingimustel.
Projekti ja tarkvara nimetatakse tavaliselt lihtsalt OpenOffice'iks, kuid projekti eestvedajate sõnul oli "Open Office" nimekuju juba kaubamärgina registreeritud, mistõttu oldi sunnitud projekti ametlikuks nimeks võtma OpenOffice.org, mida lühendatakse kas OOo või OO.o.
Erinevalt paljudest teiste tarkvarapakettidest ei ole OpenOffice.org oma versioonidele numbri kõrval nime andnud.
OpenOffice.orgi viimaseks jäänud stabiilse versiooni number oli 3.3.0. Oracle otsustas 2011. aastal varem Sun Microsystemsi ostuga kaasa tulnud OpenOffice.orgi arendamise lõpetada, lasi programmeerijad lahti ja andis üle Apache Software Foundationile tarkvara kaubamärgi ja lähtekoodi, mille baasil on loodud Apache OpenOffice.
Selle asemel, et jääda Apache'i projekti juurde, liikus suurem osa arendajaid The Document Foundationi nimelisse uude organisatsiooni, mis hakkas välja töötama algselt OpenOffice.org 3.4 1. beetaversioonil põhinevat haru LibreOffice'it. Suhteliselt lühikese aja jooksul asendas enamik Linuxi distributsioone OpenOffice.orgi paketi LibreOffice'iga.
OpenOffice.orgi projektist on varem välja kasvanud NeoOffice.
Sillian

Geograafia

Vald on peamine asu-ala Ida-Tirooli Hochpustertalis, Pusteri oru idaosas, mis ulatub läänes Lienzist üles piirini Itaalia Lõuna-Tirooliga. Asustus paikneb Drava jõe ülemjooksust põhja pool, Villgrateni mägede päikeselistel nõlvadel. Lõunas ulatub org Lienzi Dolomiitideni ja Karni Alpideni.
Silliani ilm on selle asukoha tõttu äärmiselt muutlik ja võib kiiresti muutuda soojast ja rahulikust nulli-aluseks.

Ajalugu

Ala kuulus hertsog Tassilo III poolt 769. aastal Innicheni kloostrile antud valdusesse. Esmakordselt 1000. aasta paiku mainitud Silano valdust pidasid 13. sajandist alates Meinhardiinidest Görzi krahvid. Kihelkonnakirik pühitseti 1326. aastal. Krahv Leonhard von Görz andis kodanikele 1469. aastal laadaõigused. Pärast liini hääbumist 1500. aastal hõivas Silliani Habsburgist kuningas Maximilian I ja liidendas selle Tirooli krahvkonda.
Esimese maailmasõjani oli Sillian Austria-Ungari armee garnisonilinn. 1919. aasta Saint-Germaini rahuga sai sellest piirilinn Itaalia kuningriigi Lõuna-Tirooli maade kõrval.

Tuntud inimesi

Noor Richard Strauss veetis alates 1872. aastast mitu suve Sillianis; väidetavalt mängis ta kirikus orelit, samuti Schwarzer Adler (Must Kotkas) võõrastemajas klaverit, ning kirjutas siin isegi muusikat.

Majandus

Silliani majandus põhineb peamiselt puidutööstusel ja turismil. Saadaval on kõigis kategooriates 1200 külalisele mõeldud voodikohta.
Aleksia (Pljaškevitš)

Iguumenja Aleksia (kodanikunimi Anna Pljaškevitš) (? – jaanuar 1923) oli Vene Õigeusu Kiriku nunn, Pühtitsa Jumalaema Uinumise kloostri ülem.
Anna sündis õigeusu vaimuliku tütrena. Kuna isa lesestus varakult, saatis ta tütre 10-aastasena Borodino Päästja kloostrisse, kust ta hiljem läks Moskva Kannatuste kloostrisse, kus ta 14 aasta pärast võttis vastu mantia ehk väikese skeema.
Aastal 1897 määrati ta Pühtitsa Jumalaema Uinumise kloostri iguumenjaks. Aastal 1902 rajati kloostri abikirik Peterburi, mis tegutses aastani 1923. Aleksia, kellel oli kogemusi nii majanduslikus kui vaimulikus valdkonnas, laiendas iguumenja Varvara rajatud lastevarjupaika ja kooli, vaestemaja, vaestele talupoegadele mõeldud ravilat, töökodasid; avas maali- ja ikoonimaali kooli, kus õdede kätetööna sündisid pühakujud kloostri ja vaeste koguduste jaoks. Vene-Jaapani sõja 1904–1905 hoolitsesid õed haavatud sõjameeste eest. Aastal 1917 evakueeriti iguumenja Aleksia koos rühma õdedega Kuremäelt Jaroslavli oblastisse.
Elmo Nüganen

Elmo Nüganen (sündinud 15. veebruaril 1962 Jõhvis) on eesti näitleja, teatri- ja filmilavastaja.
Aastal 1982 lõpetas Elmo Nüganen Tallinna 4. Tehnikakooli rätsepa eriala. Aastatel 1982–1983 õppis ta Tallinna Pedagoogilises Instituudis näitejuhtimist ning 1988. aastal lõpetas Tallinna Riikliku Konservatooriumi lavakunstikateedri XIII lennu näitlejana. 
Aastatel 1988–1992 töötas ta Ugala teatris näitleja ja lavastajana.
Aastatel 1998–2002 oli ta EMA Kõrgema Lavakunstikooli õppejõud, XX lennu kursuse juhendaja. 
Alates 1992. aastast on ta Tallinna Linnateatri peanäitejuht. 1999. aastal oli ta Tartu Ülikooli vabade kunstide professor.
Elmo Nüganen on abielus Linnateatri näitleja Anne Reemanniga. Peres kasvab kolm tütart: Saara, Maria-Netti ja Sonja.
Chisu

Christel Martina Sundberg (esinejanimega Chisu, hääldatakse "kisu") (sündinud 3. jaanuaril 1982 Helsingis) on Soome laulja.
Ta alustas muusikakarjääri 2007. aastal. Samal aastal tuli temal välja esimene singel "Mun koti ei oo täällä". Chisu on võitnud ka Emma-auhindu. Chisu elab Porvoo linnas.
Halotaan

Halotaan (ladina Halothanum) ehk ftorotaan (ladina Phtorothanum) ehk fluotaan; keemiline nimetus 2-bromo-2-kloro-1,1,1-trifluoroetaan; kaubanduslikud nimed Anestan, Fluctan, Fluothane, Ftorotan, Halan, Narcotan, Rhodialotan, Somnothane) on inhaleeritav üldanesteetikum.
See on ainus broomi sisaldav inhalatsioonianesteetikum. See on värvitu ja meeldiva lõhnaga, kuid valguse toimel lagunev, mistõttu seda pakitakse tumedatesse (oranžidesse) pudelitesse. Stabilisaatorina lisatakse 0,01% tümooli.
Halotaan sisaldub WHO hädavajalike ravimite nimekirjas WHO Model List of Essential Medicines. Arenenud maades on see enamasti asendatud näiteks sevofluraani, isofluraani või desfluraaniga.
Väike-Lähtru vald

Väike-Lähtru vald (saksa keeles Klein-Lechtigal) oli vald Läänemaal Martna kihelkonnas. Vald eksisteeris 1866–1890 ja siis liideti Väike-Lähtru ja Suure-Lähtru vald üheks: Lähtru vallaks.
Valla alal asus Väike-Lähtru mõis.
Tuhu-Kesu linnuala

Tuhu-Kesu linnuala on linnuala, mis hõlmab alasid Lääne, Pärnu ja Rapla maakonnas. Linnuala pindala on 19 296,6 ha
Kaitseala on moodustatud 2004, et teiste seas kaitsta järgmisi linnuliike: kaljukotkas, soo-loorkull, punaselg-õgija.
Harilik ahaskaan

Harilik ahaskaan (Erpobdella octoculata) on ahaskaanlaste (Erpobdellidae) sugukonda kuuluv röövtoiduline kaani liik.
Harilikul ahaskaanil on pruun, kollase mustriga ja väikeste mustade laikudega või võrkja mustriga 35-40 mm pikkune peaaegu ruljas sale keha. Kahes põiki reas 8 raskesti eristatavat silma ning ees-iminapp on nõrgalt arenenud. Toitub väikestest selgrootutest. Eestis kõige harilikum ahaskaan, eriti järvedes ja jõgedes.
Ken Page

Ken Page (sündinud 20. jaanuaril 1954 Saint Louises Missouris) on Ameerika Ühendriikide näitleja.
2019. aasta Eurovisiooni lauluvõistlus

Naasvad artistid

Sahlene, kes esindas Eestit 2002. aasta Eurovisiooni lauluvõistlusel (saavutas 3. koha), on üks Suurbritannia esindaja Michael Rice´i taustalauljadest.
Põhja-Makedoonia esindaja Tamara Todevska on varem osalenud 2008. aasta Eurovisiooni lauluvõistlusel koos Vrčak & Adrianiga lauluga "Let Me Love You", mis poolfinaalist edasi ei pääsenud. 2004. aastal oli ta Toše Proeski ja 2014. aastal Tijana Dapčevići taustalaulja.
Leedu esindaja Jurijus Veklenko oli 2013. aastal Andrius Pojavise ja 2015. aastal Monika Linkytė & Vaidas Baumila taustalaulja.
San Marino esindaja Serhat on varem osalenud 2016. aasta Eurovisiooni lauluvõistlusel lauluga "I Didn't Know", mis poolfinaalist edasi ei pääsenud. Samal aastal esindas Sergei Lazarev Venemaad lauluga "You Are the Only One", mis sai kolmanda koha.
Ungari esindaja Joci Pápai on varem osalenud lauluga "Origo" 2017. aasta Eurovisiooni lauluvõistlusel, kus saavutas 8. koha.
Serbia esindaja Nevena Božović on varem osalenud 2007. aasta Laste Eurovisiooni lauluvõistlusel lauluga "Piši mi", kus ta saavutas Serbiat esindades kolmanda koha ning 2013. aastal oli ta üks ansambli Moje 3 liige, kus nad saavutasid lauluga "Ljubav je svuda" poolfinaalis 11. koha.
Degole vald

Ajalugu

Vald on kujunenud Degole mõisa (Degahlen) maadele. Aastal 1945 moodustati Irlava vallas Degole külanõukogu, vald ise likvideeriti aga aastal 1949. Aastal 1960 liideti sellega Mežnieki külanõukogu sovhoosi Irlava alad, aastal 1962 aga likvideeritav Praviņi külanõukogu. Aastal 1968 liideti sellega Slampe külanõukogu sovhoosi Vienība maad. Aastal 1973 arvati osa sellest Lestene külanõukogu koosseisu. Aastal 1975 arvati külanõukogu koosseisu osa Viesātase ja Irlava külanõukogudest, aastal 1977 veel osake Irlava külanõukogust. Aastal 1979 arvati osa Degole külanõukogu maadest Irlava ja Jaunpilsi külanõukogude koosseisu. Aastal 1990 moodustati Degole külanõukogust Degole vald. 2009. aastast kuulub vald Tukumsi piirkonda.

Kaitstavad objektid

Looduskaitse all on mitmed nimetud looduskaitsealused põlispuud.

Asustus

Aastal 2011 elas vallas 579 lätlast, 63 venelast, 26 valgevenelast, 12 ukrainlast, 2 poolakat ja 17 leedulast.
Vallas on kolm küla. Valla keskus Vienība on staatusega vidējciems  ja seal oli 2018. aastal 263 elanikku. Kaks küla on staatusega mazciems - Degole 35 elanikuga aastal 2006 ja Garauši 25 elanikuga aastal 2006. Ülejäänud valla elanikud elasid külade koosseisu mitte kuuluvates taludes.
Sambla tänav

Sambla tänav on tänav Tallinnas Nõmme linnaosas Nõmme asumis. Sambla tänav algab Raudtee tänavalt Tallinna–Keila raudtee äärest, ristub Põllu tänavaga ja lõpeb Metsa tänaval. Sambla tänav on loode-kagusuunaline ja ligikaudu 480 meetri pikkune.

Tänava nimi ja ajalugu

Tänava esialgne nimi oli Šahtli tänav (saksa keeles Schachtelstrasse, vene keeles Шахтельская улица), mis tulenes arvatavasti sealse majaomaniku nimest. 17. märtsil 1922 sai tänava nimeks Sambla tänav. Aastatel 1940–1941 oli tänava nimi ajutiselt Aseme tänav.
Wesermarsch

Geograafia

Kreis paikneb Weseri läänekaldal Bremeni ja jõesuu vahel. Mitu jõge läbib kreisi läänest itta, suurim neist on Hunte, mis voolab enne Wesermarschi jõudmist läbi Oldenburgi. Põhjas ümbritsevad Weseri suue ja Jade abajas (Põhjamere laht) Butjadingeni poolsaart. Siin paikneb kreisi suurim linn Nordenham, asudes Weseri suudmes Bremerhaveni vastas.

Ajalugu

Kreis loodi 1933. aastal, kui liideti Butjadingeni, Brake ja Elsflethi Amtid ning osi Delmenhorsti ja Vareli Amtidest.
Traktoristi Hääl

Traktoristi Hääl oli Tartus 21. märtsist 1951 kuni 30. detsembrini 1953 ilmunud eestikeelne ajaleht, Tartu Masina-Traktorijamaa poliitosakonna häälekandja.
Ajaleht ilmus kaks korda nädalas.
Wendisch Evern

Hilisajalugu (Teine maailmasõda)

4. mail 1945 allkirjastas Saksa delegatsioon Hans-Georg von Friedeburgi juhtimisel Briti välimarssali Bernard Montgomery juuresolekul Timelobergi mäel Deutsch Everni servas dokumendi kolme Loode-Saksamaal tegutsenud Saksa armee tingimusteta alistumisest. See jõustus 5. mail kell 7 hommikul. Alistumislepingu allakirjutamisega jõudis Teine maailmasõda Loode-Saksamaal lõpule. Pärast sõda püstitati brittide poolt mälestusmärk kohas, mida nüüd kutsutakse Victory Hill. Mälestusmärk lammutati 1958. aastal ja ehitati uuesti üles Sandhursti kuninglikus sõjaväeakadeemias. Täna asub paik sõjaväe keelualas ja pole ligipääsetav. 1995. aastal püstitati teine mälestusmärk Timelobergi servale, väljapoole keeluala.
Pärast Heinrich Himmleri enesetappu 1945. aasta mais maeti tema keha Wendisch-Everni polügoonil teadmata kohta.
Sonda valla lipp

Sonda valla lipp on Ida-Viru maakonnas asunud endise Eesti haldusüksuse Sonda valla lipp.
Lipp kinnitati 4. oktoobril 1996.

Lipu kirjeldus

Sonda valla lipp on ristkülikukujuline roheline kangas, mis on poolitatud kolme valge diagonaalse triibuga (lehvipoolsest ülanurgast vardapoolsesse alanurka). Iga triibu laius ja nende omavaheline kaugus on 1/2 ühikut. Lipul on vardapoolsest nurgast langevas reas kolm püstist kollast tammelehte.
Lipu normaalmõõtmed on 100×150 cm ning laiuse ja pikkuse suhe 2:3.
Abidži keel

Abidži keel on Elevandiluurannikul kõneldav kvaa keel.
Abidži keelt räägib umbes 50 000 inimest Lagunes'i piirkonnas Abidjani departemangus.
Levy maakond

Ajalugu

Maakond moodustati 1845. aastal.

Rahvastik

Elanike arv oli 2010. aasta rahvaloenduse järgi 40 801.
Dünaburgi kasarmud

Dünaburgi kasarmud on kasarmud Tallinnas aadressil Filtri tee 12.
Venemaa keisririigi ajal paiknesid kasarmutes Venemaa keiserliku armee Eestimaa kubermangus paiknenud Venemaa Keisririigi  91. Dvina jalaväepolk.
Eesti Vabariigi ajal, 1923. aasta septembris nimetati Dünaburgi kasarmud, Ülemiste kasarmuteks.
Eesti NSV ajal asus hoonetes NSV Liidu õhukaitsevägede 14. õhukaitsediviisi staap.
Argentina jalgpallikoondis 2004. aasta suveolümpiamängudel

Argentina jalgpallikoondis 2004. aasta suveolümpiamängudel
Roberto Ayala
Nicolas Burdisso
Wilfredo Caballero
Fabricio Coloccini
Andres D Alessandro
Cesar Delgado
Leandro Fernandez
Luciano Figueroa
Cristian Gonzalez
Luis Gonzalez
Mariano Gonzalez
Gabriel Heinzel
German Lux
Javier Mascherano
Nicolas Medina
Clemente Rodriguez
Gonzalo Rodriguez
Maximiliano Rodriguez
Mauro Rosales
Javier Saviola
Carlos Tevez
Oscar Ustari
Anneli Palo

Anneli Palo (sündinud 6. detsembril 1966 Tartus) on Eesti botaanik-ökoloog.

Elulugu ja õpingud

Anneli Palo on töölise tütar.
Lõpetas 1985 Tartu 5. Keskkooli.
Anneli Palo õppis 1985–1991 Tartu Ülikooli bioloogiaosakonnas (BSc), 1996–1999 geograafia osakonnas (MSc maastikuökoloogia ja keskkonnakaitse) ja 2000–2005 geograafia doktorantuuris (PhD).

Teadustöö

Uurimisvaldkond: taimkatte tüpoloogia ja seosed maastikuparameetritega, taimkatte seire, looduskaitse. Eesti Looduseuurijate Seltsi liige. Umbes 30 teadustrükist.
1921. aasta Eesti jalgpalli meistrivõistluste A-klass

1921. aasta Eesti jalgpalli meistrivõistluste A-klass oli esimene hooaeg Eesti jalgpallis, mille võitis ja tuli seega 1921. aasta Eesti jalgpallimeistriks Tallinna VS Sport.
Hooaeg mängiti karikasüsteemil. Eesti kõrgeim tase oli A-klass, teine tase B-klass ja kolmas tase C-klass.
Alfeld (Leine)

Ajalugu

Linn asutati enne 1214. aastat. Nimega Alvelde oli see ürikutes 1214., 1221. ja 1233. aastal. Toponüümne element "-feld" tähendab "avatud ala", "arenematta avatud välja" või "harimatta välja". "Al-" tuleneb tõenäoliselt indoeuroopa tüvest "el-/ol-", mis tähendab "vett", "niiskust" või "voolamist".
1426. aastal astus Alfeld Saksi linnade liitu, saades seega Hansa Liidu kaudseks liikmeks. Linn oli üks väiksemaid Hansa Liidus, kuid sai 14. ja 15. sajandil õlle, humala, lina ja lõngaga kauplemisel jõukaks.
Alfeld kuulus algselt Hildesheimi piiskopkonnale, kuid läks pärast Hildesheimi piiskopkonna vaenust (1519-1523) Braunschweig-Wolfenbütteli vürstkonnale. Tagantjärele oli see Braunschweigi periood Alfeldi kuldajastu, selle majandus ja kultuur õitsesid enne Kolmekümneaastast sõda.

Vaatamisväärsused

Alfeldi vaatamisväärsused on raekoda (1586) koos kaheksanurkse torniga, Püha Nicolai kirik ja keskaegne vahitorn Fillerturm ning 1911. aasta Fagus-Werk vabrik, hea näide Walter Gropiuse varajase modernistliku arhitektuuri kohta. Kuulsamad on Seitse mäge (saksa: Sieben Berge) põhjas ja Lippoldshöhle ("Lippoldi koobas"), kus öeldakse olla elanud legendaarne röövel-rüütel.

Kultuur

Väide, et populaarne muinasjutt "Lumivalgeke ja seitse pöialpoissi" sündis Alfeldis, on vale. Kuigi kaevurid, kes kaevandasid maaki Seitsmest mäest, uskusid pöialpoiste olemasolusse, on tõenäolisem, et muinasjutu hälli tuleb otsida Prantsusmaalt. Versioon, mida vennad Grimmid läbi Seitsme mäe reisides kuulsid ja kirja panid niinimetatud muinasjututänaval (Märchenstrasse), on vaid üks paljudest.

Majandus

Linna suurim tööandja on SAPPI (Lõuna-Aafrika tselluloosi ja paberitööstus) vabrik oma suure korstnaga, millest on saanud üks Alfeldi maamärke. Isegi kuulsam kui SAPPI on Fagus-Werk, ümber ehitatud aastatel 1910-1915 arhitekt Walter Gropiuse jooniste järgi, mis öeldavasti on saanud moodsa arhitektuuri trendiks.

Popkultuur

Alfeld on strateegiliselt tähtis linn, kus NATO ja Punaarmee väed võitlevad korduvalt Tom Clancy romaanis "Red Storm Rising" sildade tõttu üle Leine jõe.
Nassia keel

Nassia keel (Nassia keeles Nasika) on Alternatiivajaloo maailmas Ill Bethisadis räägitav tehiskeel. Keel kuulub väljamõeldud põhja-Slaavi (tuntud ka kui Soome-Slaavi) keelkonda kuuluv keel mida on palju mõjutanud Soome keel. Keele loojaks on Jan Havliš. Nassia keelt räägitakse Nassiamaa vabariigis (Nasëku Eesemirü) mis asub meie maailma Karjalas.
Nassia keelel on kolm suuremat murret. Settikortia murre (sëttikortëki reki), Karjala murre (käräleki reki) mida on palju mõjutanud Soome-Ugri keeled, Laadoga-Onega või Laadoga-Äänisjärve murre (neppö-eniseki reki) mida on palju mõjutanud Vene keel.

Näide

Meieisapalve (Otenäsü)
Otë naso senü Neppesöösüänä, ta sëvënis   imenö tene.
Ta pirittes rezä tene.
Ta ses vola tene, akaa änäneppesää ite änäzemii.
Kileppä naso sätteke ta tottës nam tinusaa.
I ta ötüpüsetis nam tulëkku naso, akaa i mi ötüpüsetivime tulëzinikomu  naso.
I ta nevüvettes no vunapatta nu ta izëppavis no otunëpirazano.
Pervü sene rezä ite uumisëvo ite salva tene vekää. Takaa vusëtito.
Pühaöö (Teesä nöketä)
Teesä nokëta, sëvëna nokëta,
vesü miru sëpë,
otërosso Matëriipir süpenä,
Osëp sonuu piróm seti,
puuttane ii söpölää,
puuttane ii söpölää.
Tere
Kertési
Nägemiseni
Änäeettinö
Eesti
Äsetekü
Kalmaküla algkool

Kalmaküla algkool oli 1919-1966 Virumaal Ninasi külas (Kalmaküla lähedal) tegutsenud algkool. Kool asus Ninasi postijaamas.